Kismarton: épülhet a kiképzõközpont
Kismarton (Eisenstadt) - Az elõzetes terveknek megfelelõen az év második felében kezdõdhet el az ausztriai Kismartonban (Eisenstadt) a tûzoltó-kiképzõközpont építése. A centrum osztrák és magyar összefogásban készül el.
Megtartották Kismartonban a tervezett kiképzõközpontról szóló konferenciát. A találkozón részt vett a helyi tûzoltóság, a Burgenland Tartományi Tûzoltó Szövetség, a soproni önkormányzat és a tûzoltóság képviselõje.
– A már megkötött megállapodásnak megfelelõen osztrák és magyar közös projektben készül el a kiképzõközpont – mondta el Csuka Zsolt, a soproni tûzoltóság parancsnoka. – A tervek szerint a kivitelezés még idén elkezdõdik, és legkésõbb jövõ év tavaszára elkészülnek. Ezt követõen kerül sorra a gyakorlóhelyiségek technikai kialakítása. Amint mindennel végeznek, olyan korszerû kiképzõközpontban gyakorlatozhatunk, amilyen Magyarországon is kevés van. Bár a centrum elsõsorban a burgenlandi és a soproni tûzoltók továbbképzésére szolgál, szeretnénk, ha a megye más parancsnokságainak is lehetõségük lenne a gyakorlatozásra.
Csuka Zsolt hozzátette, a legfontosabb cél, hogy a tûzoltást és a mentést felkészült, magabiztos tûzoltók végezzék. A kiképzõközpontban lehetõség van az életben elõforduló esetek begyakorlására.
Ausztria tûzoltóság